Flere faktorer påvirker hvordan du bør forvalte pensjonskapitalen. Viljen og evnen til å utsette pensjonssparingen for risiko for å oppnå høyere pensjon er avgjørende. Det er også viktig å se den samlede pensjonskapitalen under ett. Har du en større oppspart pensjonsrett som er låst i en plassering som er forsiktig, kan det gi den tryggheten som er nødvendig for at du kan satse mer på å søke avkastning av en annen del av pensjonssparingen. Det viktige er at den samlede pensjonssparingen er fordelt slik du ønsker, og det ikke nødvendigvis sammenfallende med de standardiserte profilene utviklet av pensjonstilbyderen. Fripolise med investeringsvalg: Har du lenge igjen til pensjonsuttak, kan det være en mulighet å gjøre om ev. fripolise til en fripolise med investeringsvalg, fordi sannsynligheten for å oppnå en årlig avkastning over på 2-3 prosent er stor, og fordi eventuelt fall i aksjemarkedet har god tid til å jevnes ut. Blant faktorene som kan være noe å tenke på: Avstand i tid til pensjonsuttak – jo lenger til pensjonsuttak, jo mer av kapitalen bør være i aksjer, fordi dette har vist seg å gi best avkastning, og følgelig mer pensjon. Har du over 10 år til pensjonsalder, bør trolig all tilgjengelig pensjonskapital være i aksjer. Andre formuesverdier – Jo flere verdier du har, jo større mulighet har du til å søke utvikling av pensjonskapitalen Personlig forhold til risiko – misliker du at pensjonskapitalen er utsatt for risiko, kan det føles bedre med forsiktig tilnærming og mindre av kapitalen i aksjer.